**ОСНОВНО УЧИЛИЩЕ “ХРИСТО СМИРНЕНСКИ”**

 **гр. Червен бряг, ул. „Паисий” № 37-39; тел.: 06 59 /9 20-29**

 **е-mail:** **ou\_smirnenski2@abv.bg**

**УТВЪРЖДАВАМ: СВЕТОЗАР МИЛЧЕВ**  *Директор на ОУ „Христо Смирненски“*

 *гр. Червен бряг*

**МЕРКИ**

**за ограничаване на рисковете от разпространение на COVID – 19**

**в ОУ „Христо Смирненски“ – Червен бряг**

**за учебната 2020/2021 година**

 Настоящите мерки са разработени съгласно създадените с участието на МОН, МЗ, социални партньори, директори на училища, родители, неправителствени организации и др. Насоки за работа на системата на училищното образование през учебната 2020/2021 годита в условията на COVID – 19 с водещ модел невзаимодействие между учениците от различните паралелки.

 **ОРГАНИЗАЦИЯ ЗА ВЛИЗАНЕ В СГРАДАТА**

1. Влизането и излизането в сградата на училището се осъществява при определени правила без струпване на входа и при спазване на дистанция от 1,5 метра. Учениците от I – IV клас /начален етап/ и V – VII клас /прогимназиален етап/ влизат и излизат от два различни входа на училището, с осигурен пропускателния режим.
2. Учениците се придвижват от входовете на училището до класните стаи по определения за тях коридор. Учениците от I –II клас се обучават в класни стаи на втория етаж, учениците от III-IV клас – на първи етаж, а учениците от V – VII клас съответно на трети и четвърти етаж.
3. **Учебните часове по класове** започват в различно време, по утвърдено със заповед на директора дневно разписание..
4. **Междучасията** на отделните класове 1, 2, 3,4 и 5-7 клас **се разминават**.
5. Всички ученици, преподаватели, служители и граждани **задължително влизат** в сградата на училище с предпазно средство – маска/шлем.
6. Всички ученици, преподаватели, служители и граждани влизат в сградата след

 **задължително преминаване** след дезинфекция на ръцете с дезинфектант.

1. **Ако ученик има симптоми подобни но тези на COVID – 19** се отделя в определена за целта стая - изолатор на първи етаж, за което се уведомява медицинското лице в училището и родител. Ученикът престоява там до идването на родител/настойник.
2. Ако по едно и също време в стаята – изолатор има повече ученици, същите трябва да бъдат на разстояние 1,5 метра един от друг и задължително с лично предпазно средство покриващо носа и устата.
3. **Медицинското лице в училището, а в нейно отсъствие класният ръководител** уведомява родител/настойник на ученика, който е длъжен по най-бързия начин да вземе ученика от училище и да го съпроводи до личния лекар за даване на указания и насоки.
4. **Родителите осигуряват лични предпазни** средства на ученика.
5. **Училището осигурява** лични предпазни средства за учители и служители – маски и шлемове за многократна употреба.
6. Всички ученици, преподаватели, служители и външните за училището лица (родители, представители на институции, граждани) носят маска или шлем **задължително** в общите закрити части на училищната сграда - преддверие, фоайета, стълбища, коридори, санитарни възли, медицински кабинет, учителска стая, библиотека, училищна лафка и столова (освен при хранене).
7. При учители, които преподават само в една паралелка носенето на защитна маска/шлем е по тяхно желание.
8. Всички учители, които преподават на ученици от повече от една паралелка/клас/етап носят **задължително** маска/шлем в класните стаи и другите учебни помещения (кабинети, физкултурен салон).
9. Носенето на маска или шлем от учениците в класната стая **не е задължително**, а по желание на ученика.
10. Правилата за носене на маски и шлемове (покриващи устата и носа) са съгласно действащи здравни правила общо за страната и избрания модел за ограничаване на взаимодействието между паралелките. Същите могат да се променят при промяна на общите правила от министъра на здравеопазването.
11. Ученик, учител или служител, който е без маска или разполага с такава, но негодна за ползване получава такава на входа.
12. Родител или гражданин без маска не се допуска в училище.
13. Училището осигурява маски на учениците само в случаите, когато не са в състояние да си закупят.
14. В началото и в края на учебния ден родителите не влизат в сградата на училището. Всеки класен ръководител на І – ІV клас заедно с родителите уточнява организацията на влизане и излизане на учениците в сградата.
15. Посещение на родител в училище се извършва само в краен случай при спазване на всички противоепидемични мерки и след предварителна уговорка с учител съгласно графика за консултации на съответния учител, утвърден със заповед на директора.
16. Родители/ придружители на деца със СОП в училището се допуска при строго спазване на изискванията за физическа дистанция и дезинфекция.
17. Координаторът на екипите за оказване на подкрепа на учениците изготвя списък с имената на учениците със СОП, придружавани от родител/придружител и го предоставят на директора и охраната на училището.

#  ДЕЗИНФЕКЦИЯ НА ПОВЪРХНОСТИТЕ И ПРОВЕТРЯВАНЕ

1. На входа на училището са поставени безконтактни диспенсери за дезинфекция на ръце.
2. В санитарните възли на всеки етаж има тоалетен сапун и дизенфектант**.**
3. **Хигиенистите в училището** ежедневно двукратно (преди началото на учебните занятия и след приключването им) извършват влажно почистване и дезинфекция на критични точки – подове в класните стаи, коридори, дръжки на врати, прозорци, ключове за осветление, парапети, тоалетни чинии, мивки, кранове и други.
4. При наличие на потвърден случай на COVID-19 хигиенните и дезинфекционните мероприятия се увеличават.
5. **Класният ръководител** поставя **задължително** седмичното разписание на видно място в класната стая, в която се обучава класа.
6. **Всеки преподавател** почиства преди началото на учебния час в съответната класна стая мишка на компютър/лаптоп и/или дистанционно на мултимедийното устройство.
7. Хигиенистът, дежурен на етажа, контролира наличието на течен сапун в санитарните помещения и дезинфектант и при необходимост от зареждане информира домакина.
8. Преди началото на всяко междучасие учителите отварят прозорците за проветряване на класните стаи като задължително спазват правилата за безопасност **(не се надвесват и не се качват на прозорците).**
9. Стриктно спазване графика за дежурство на учителите по коридорите.
10. Дежурните учители контролират учениците за правилното движение по коридорите и носенето на маска или предпазен шлем в коридорите.

 **ОРГАНИЗАЦИЯ НА УЧЕБНИЯ ПРОЦЕС**

1. Училището преминава от кабинетна система на отделни класни стаи за различните паралелки, при което учителите се местят, а не учениците.
2. Кабинети се използват само при обучение по компютърно моделиране, информационни технологии, физическо възпитание и спорт, зала по хореография, дейности по интереси.
3. Провеждане на максимален брой часове на открито, когато метеорологичната обстановка позволява това.
4. Дейностите по интереси и отдих в групите за ЦДО се провеждат на открито при подходяща метеорологична обстановка.
5. Часовете по ФВС, УЧСД и хореография се провеждат на открито при подходяща метеорологична обстановка.
6. При застъпване на повече часове по ФВС и неподходяща метеорологична обстановка часовете се разпределят: във физкултурния салон за учениците от прогимназиялен етап и в класната стая за учениците от начален етап.
7. Класните ръководители /учителите осъществяват комуникация с родителите предимно с електронни средства, а **индивидуалните срещи и консултации се провеждат** по предварителна уговорка и при спазване на изискванията на Министерство на здравеопазването.
8. Провеждане на беседи в часа на класа за създаване на навици за миене на ръцете със сапун и вода след посещение на тоалетна, преди хранене, след отдих на открито/физическа култура, при кихане и кашляне.
9. Инструктаж от класните ръководители за правилно използване на дезинфектант за ръце, който се нанася върху чисти ръце и елиминиране на вредни навици, свързани с докосване на лице, нос, уста и очи.
10. **Максимално ограничаване на контактите** между ученици от различни паралелки при осъществяване на **заниманията по интереси** като групите за занимания по интереси се организират в рамките на паралелката.
11. При необходимост от смесване на ученици от различни паралелки стриктно са спазват всички противоепидемични мерки - разреждане на учениците и осигуряване на нужната дистанция.
12. **При заниманията по интереси,** свързани с колективни спортове или мероприятия, се прилагат актуалните здравни регулации на Министерството на здравеопазването.
13. Провеждане на периодични разговори/беседи в рамките на 5-10 минути, в часа на класа съобразени с възрастовите особености на учениците, за правилата, личната отговорност и живота на всеки един от нас в условията на епидемия от COVID-19, за спазване и съблюдаване на правилата за лична хигиена и физическа дистанция и за възпитание на отговорно поведение към себе си и към останалите.
14. Поставяне на видно място – в коридори/класни стаи/столове/тоалетни информационни материали (плакати) за правилна хигиена на ръцете, спазване на физическа дистанция, респираторен етикет, носене на защитни маски.
15. **Класните ръководители задължително уведомяват родителите**, като им изпращат **електронни съобщения** чрез електронен дневник, електронни приложения и/или електронна поща **в началото на учебната година** за създадената организацията, предприетите мерки и за правилата, които следва да се спазват в училището;

#  СТОЛ И УЧИЛИЩНА ЛАФКА

1. Учениците от І – ІV клас закусват (безплатна закуска) по график.
2. Класният ръководител взема закуските на класа от устола на училището и при подходяща метеорологична обстановка организира хранене на учениците на двора като следи да няма струпване на ученици от други паралелки/класове.
3. Класните ръководители на паралелките от І – ІV клас определят зони за хранене за отделните паралелки в стола, където се хранят учениците при неподходяща метеорологична обстановка.
4. Учителите в групи за ЦДО І – ІV клас организират хранене на учениците в стола (обедно хранене) при спазване на всички противоепидемични мерки – измиване и дезинфекция на ръцете преди хранене, недопускане на опашки от близкостоящи ученици (когато са паралелки, които не си взаимодействат) – по график.
5. Учениците от V – VІІ клас посещават училищната лафка само в междучасията определени в графика за съответния клас и при спазване на всички противоепидемични мерки (маска и дистанция).

 **УЧИЛИЩЕН ДВОР**

1. При провеждане на дейности за отдих и физическа активност в групите за ЦДО учителите в групите разделят училищния двор на зони за отделни паралелки с цел максимално намаляване струпване на ученици на едно място.
2. Провеждане на повече занятия навън при подходяща метеорологична обстановка.
3. Охраната осъществява стриктен контрол за недопускане на външни лица в двора на училището по време на учебни занятия.

 **КОМУНИКАЦИЯ**

1. Ограничаване на близката комуникация между учители и на престоя им в учителската стая.
2. По-голяма част от комуникацията се осъществява в електронна среда (по телефон, електронна поща, платформи и др.), а при необходимост от пряка комуникация (провеждане на екипни срещи, педагогически съвети) се спазват изискванията на физическа дистанция и носене на защитни маски или шлем.
3. Събрания на Обществения съвет, общи събрания и педагогически съвети се провеждат в електронна среда, а при нужда от пряка комуникация в по-голямо помещение (заседателна зала), което гарантира спазване на правилата на МЗ.
4. При необходимост екипни срещи се провеждат в учителската стая за отделните степени на основното образование – начална и прогимназиална и при спазване на противоепидемичните мерки (носене на лично предпазно средство и спазване на дистанция).
5. **Родителите** изчакват децата пред сградата на училището спазвайки изискванията за дистанция помежду си.
6. **Всеки родител е длъжен** да предостави на медицинското лице в училище актуална информация за здравословното състояние на детето си.

**УЧИЛИЩНИ АВТОБУСИ**

1. Извозването на учениците от и до ОУ „Христо Смирненски“ се осъществява по график утвърден със заповед на директора на училището и при спазване на задължителните мерки за ограничаване на рисковете от разпространение на COVID-19 .
2. Всички пътуващи ученици, придружаващи служители, шофьор на училищен автобус и външните за училището лица (родители/настойници/ придружители на ученици със СОП) носят маска или шлем **задължително** в училищния автобус.
3. Училищните автобуси се дизенфекцират и почистват преди и след всеки курс.

 **ОБУЧЕНИЕ В ЕЛЕКТРОННА СРЕДА ОТ РАЗСТОЯНИЕ (ОЕСР)**

1. Обучението в електронна среда не променя формата на обучение;

2. За целите на обучението в електронна среда в ОУ „Христо Смирненски“ гр. Червен бряг се използва електронната платформа Школо: електронен дневник и виртуална класна стая.

3. В случаите на отстраняване от работа на учител, преподаващ само в една паралелка, поради положителен резултат от PCR тест учениците от паралелката продължават обучението си в електронна среда от разстояние по утвърденото седмично разписание със заместващ учител за периода на карантината, след което се завръщат обратно в училище;

4. В случаите на отстраняване от работа на учител, преподаващ в повече от една паралелка, поради положителен резултат от PCR тест при осъществен близък контакт на учителя с ученици от повече паралелки учениците от всички тези паралелки преминават към ОЕСР за времето на карантината, след което се завръщат обратно в училище. При спазени изисквания за осъществена дистанция с учениците обучението продължава присъствено в училище със заместващ учител;

5. Към ОЕСР може да премине и ученик, карантиниран в резултат на положителен PCR тест на член от домакинството му при описаните условия;

6. Във всички гореизброени случаи учениците и техните родители се уведомяват за преминаване към ОЕСР и се запознават с организацията на учебния процес;

 7. Преминаване към обучение в електронна среда от разстояние за отделен ученик се допуска по здравословни причини за период до 30 дни и се осъществява асинхронно, като се осигуряват допълнителни консултации по отделните учебни предмети. Ученикът не подлежи на текущо оценяване за периода, в който отсъства. Формата на обучение на такъв ученик не се променя и остава дневна;

 8. При частично преминаване към ОЕСР началото на учебния ден за съответния клас е по определен график и при спазване на утвърденото седмично разписание;

9. При преминаване към ОЕСР на цялото училище началото на учебния ден е по предварително изготвен график и при спазване на утвърденото седмично разписание Продължителността на онлайн часовете за всички видове подготовка е в начален етап е 20 минути, а в прогимназиален - 30 минути

10. Родителите имат задължението да осигурят максимално благоприятна среда и условия за провеждане на онлайн обучението от разстояние на децата си;

11. Ученици, които по здравословни или по други причини не участват в ОЕСР, при преминаване в присъствено обучение да се включат в групи за допълнително обучение по учебни предмети, с цел компенсиране на пропуснатото учебно съдържание.

 Дадените насоки и указания може да бъдат променяни, за което ще бъдете своевременно уведомявани по различните канали за достъп и комуникация: ученик - родител – класен ръководител – училище.

Настоящите Мерки за ограничаване на рисковете от разпространение на COVID – 19 в ОУ „ХРИСТО СМИРНЕНСКИ“ – ЧЕРВЕН БРЯГ са приети на заседание на Педагогически съвет № 7 от 14 септември 2020 г.